Makuupussin voi pestä pesukoneessa 40 asteessa. Paksumpi kuitupussi ei välttämättä kuitenkaan sovellu pestäväksi pesukoneessa vaan vaatii ison talouspesukoneen tai ihan pesulakäsittelyn. Untuvatäytteistä makuupussia pestessä kannattaa pesukoneeseen laittaa mukaan muutama tennispallo estämään untuvan paakkuuntumisen. Untuvatäytteistä makuupussia pestessä suosittelemme lämpimästi myös makuupussin laittamista kuivuriin sekä sinne muutama tennispallo joukkoon. Jos untuvatäytteisen makuupussin antaa kuivua itsestään, niin untuva saattaa pakkaantua ikävästi ja se vähentää makuupussin lämpimyyttä. On ehdottoman tärkeää varmistaa, että makuupussi on varmasti kuiva ennen sen pakkaamista.